CELEX: 22012D0314
Language: lv
Date: 2012-05-16 00:00:00
Title: 2012/314/ES: Kopienas un Šveices Iekšzemes transporta komitejas Lēmums Nr. 1/2012 ( 2012. gada 16. maijs ) par to, lai EURO VI emisiju klases transportlīdzekļiem piešķirtu smagajiem kravas automobiļiem noteiktā un uz ekoloģiskajiem rādītājiem balstītā nodokļa atlaidi

19.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 158/24
            
         KOPIENAS UN ŠVEICES IEKŠZEMES TRANSPORTA KOMITEJAS LĒMUMS Nr. 1/2012
   (2012. gada 16. maijs)
   par to, lai EURO VI emisiju klases transportlīdzekļiem piešķirtu smagajiem kravas automobiļiem noteiktā un uz ekoloģiskajiem rādītājiem balstītā nodokļa atlaidi
   (2012/314/ES)
   KOMITEJA,
   ņemot vērā Eiropas Kopienas un Šveices Konfederācijas Nolīgumu par preču un pasažieru pārvadāšanu pa dzelzceļu un autoceļiem un jo īpaši tā 51. panta 2. punktu,
   tā kā:
   
               (1)
            
            
               Saskaņā ar nolīguma 40. pantu Šveice, sākot no 2001. gada 1. janvāra, iekasē nediskriminējošu transportlīdzekļu nodokli saistībā ar to radītajām izmaksām (uz ekoloģiskajiem rādītājiem balstīts nodoklis smagajiem kravas automobiļiem).
            
         
               (2)
            
            
               Saskaņā ar nolīguma 44. pantu Līgumslēdzējas puses cenšas ieviest ekoloģiskos pasākumus, lai jo īpaši samazinātu izplūdes gāzu un cieto daļiņu emisijas no smagajiem kravas automobiļiem.
            
         
               (3)
            
            
               Saskaņā ar nolīguma 7. panta 5. punktu katra Līgumslēdzēja puse apņemas citas Līgumslēdzējas puses teritorijā apstiprinātajiem transportlīdzekļiem nepiemērot nosacījumus, kas ir stingrāki par tās teritorijā spēkā esošajiem nosacījumiem.
            
         IR NOLĒMUSI ŠĀDI.
   1. pants
   
      EURO VI emisiju klases transportlīdzekļiem uz laiku piešķir atlaidi 10 % apmērā no nodokļa, ko piemēro šādu transportlīdzekļu kategorijai.
   2. pants
   Lēmuma 1. pantā minēto atlaidi piešķir tikai tiem transportlīdzekļiem, kuru transportlīdzekļa reģistrācijas apliecībā vai līdzvērtīgā valsts iestādes izdotā apliecībā norādīts, ka transportlīdzeklis atbilst EURO VI emisiju klasei. Apliecībai jāatrodas transportlīdzeklī.
   3. pants
   Kompetentās Šveices iestādes patur tiesības pārbaudīt atbilstību attiecīgajām emisiju robežvērtībām jebkurā EURO VI emisiju klases transportlīdzeklī, kas ir saņēmis nodokļa atlaidi.
   4. pants
   Šveice patur tiesības no 2014. gada un turpmāk pārskatīt situāciju attiecībā uz 1. pantā minēto atlaidi un pēc tam vajadzības gadījumā šo atlaidi samazināt vai atcelt.
   5. pants
   Šis lēmums stājas spēkā 2012. gada 1. jūlijā.
   
      Bernē, 2012. gada 16. maijā
      
         
            Priekšsēdētājs
         
         Peter FÜGLISTALER
      
      
         
            Eiropas Savienības delegācijas vadītājs
         
         Fotis KARAMITSOS